PMIndiaData/PMIndiaSum huggingface dataset:
প্রধানমন্ত্রীর সঙ্গে জেপি মর্গান ইন্টারন্যাশনাল কাউন্সিলের সাক্ষাৎ

প্রধানমন্ত্রী শ্রী নরেন্দ্র মোদীর সঙ্গে মঙ্গলবার নতুন দিল্লিতে জেপি মর্গান ইন্টারন্যাশনাল কাউন্সিলের প্রতিনিধিরা সাক্ষাৎ করেন। ভারতে এই প্রথমবার কাউন্সিলের প্রতিনিধিদের সঙ্গে প্রধানমন্ত্রীরএ ধরনের সাক্ষাৎ হ’ল। এই কাউন্সিলের প্রতিনিধি হিসাবে ছিলেন প্রাক্তন ব্রিটিশ প্রধানমন্ত্রী টনি ব্লেয়ার, অস্ট্রেলিয়ার প্রাক্তন প্রধানমন্ত্রী জন হাওয়ার্ড, প্রাক্তন মারকিন বিদেশ সচিব হেনরি কিসিঙ্গার ও কন্ডোলেজা রাইস, প্রাক্তন মার্কিন প্রতিরক্ষা সচিব রবার্ট গেটস্‌ – এর মতো বিশ্ব নেতৃবৃন্দ সহ বাণিজ্য তথা অর্থ জগতের সঙ্গে যুক্ত জেমি ডায়মন এবং রতন টাটার মতো ব্যক্তিত্বরা। এছাড়াও, নেসলে, আলিবাবা, আলফা, ইবারডোলা, ক্র্যাফট্‌ হেন্‌জ – এর মতো বিশ্বখ্যাত সংস্থার কর্তাব্যক্তিরা প্রতিনিধি দলে ছিলেন। প্রতিনিধি দলকে স্বাগত জানিয়ে ভারতকে ২০২৪ সালের মধ্যে ৫ লক্ষ কোটি মার্কিন ডলারের অর্থনীতিতে পরিণত করার পরিকল্পনা সম্পর্কে প্রধানমন্ত্রী আলোচনা করেন। প্রধানমন্ত্রী আরও জানান, বিশ্বমানের পরিকাঠামো গড়ে তোলা সহ সুলভ স্বাস্থ্য পরিষেবার মানোন্নয়ন এবং গুণগতমানের শিক্ষা ব্যবস্থার মতো বিষয়গুলিকে সরকার অগ্রাধিকার দিচ্ছে। নীতি প্রণয়নের ক্ষেত্রে সাধারণ মানুষের অংশগ্রহণের দিকটি সর্বদাই সরকারের কাছে প্রধান্য পেয়েছে। বৈদেশিক নীতির ক্ষেত্রেও ভারত তার কৌশলগত অংশীদার ও ঘনিষ্ঠ প্রতিবেশীদের সঙ্গে নিয়ে একযোগে এক অবাধ ও সুসামঞ্জস্যপূর্ণ বহুপাক্ষিক বিশ্ব-ব্যবস্থা গড়ে তোলার লক্ষ্যে কাজ করে যেতে চায় বলেও প্রধানমন্ত্রী প্রতিনিধি দলকে জানান।
ইতিহাসেরকন্ঠরোধ করার কোনও কারণ দেখিনা। নেতাজী সংক্রান্ত ফাইলগুলিরপ্রকাশ শুরু হবে তাঁর জন্মদিন২৩ জানুয়ারি: প্রধানমন্ত্রী

নেতাজীসুভাষ চন্দ্র বসুর পরিবারের৩৫ জন সদস্য প্রধানমন্ত্রীশ্রী নরেন্দ্র মোদীর সঙ্গেবুধবার তাঁর ৭, রেসকোর্সরোড-এবাসভবনে দেখা করেন। এক ঘন্টাব্যাপীআলাপচারিতায় তাঁরা ভারতসরকারের কাছে থাকা নেতাজীসংক্রান্ত ফাইলগুলি প্রকাশেরঅনুরোধ জানান। এই সঙ্গেইঅন্যান্য দেশের সরকারের কাছেথাকা নেতাজী সংক্রান্ত ফাইলগুলিরপ্রকাশের প্রক্রিয়ার সূচনাকরার জন্যও ভারত সরকারেরপ্রয়াস নেওয়া উচিত বলে তাঁরাপরামর্শ দেন। প্রধানমন্ত্রীবলেন, নেতাজীপরিবারের সদস্যদের এই পরামর্শতাঁর নিজের চিন্তাভাবনা ওকেন্দ্রীয় সরকারের দৃষ্টিভঙ্গীরসঙ্গে মেলে। ইতিহাসের কন্ঠরোধকরার কোনও কারণ নেই বলে তাঁরমনে হয় এবং সেজন্যই নেতাজীসুভাষ চন্দ্রের আগামী জন্মদিন, ২০১৬’র২৩ জানুয়ারি থেকেই নেতাজীসংক্রান্ত ফাইলগুলির প্রকাশেরপ্রক্রিয়া শুরু হবে বলেপ্রধানমন্ত্রী ঘোষণা করেন। তিনিবিভিন্ন দেশের সরকারের কাছেথাকা নেতাজী সংক্রান্ত ফাইলগুলিউন্মোচিত করার অনুরোধ করারপরামর্শটি গ্রহণ করতে সম্মতহয়ে বলেন, তিনিশুধু ওদের চিঠিই দেবেন না, বিভিন্নরাষ্ট্রনায়কদের সঙ্গে বৈঠকেরসময়েও বিষয়টি উত্থাপন করবেন।আর এই প্রক্রিয়া আগামী ডিসেম্বরমাসে রাশিয়া’কেদিয়ে শুরু হবে। প্রধানমন্ত্রীআরও বলেন যে, যেসবদেশ ইতিহাস বিস্মৃত হয়, তারাইতিহাস রচনার ক্ষমতাও হারায়।তিনি গুজরাটের মুখ্যমন্ত্রীথাকার সময় কিভাবে নেতাজী’কেস্মরণ করতেন, সেসম্পর্কে কিছু কিছু ঘটনা তিনিনেতাজীর পরিবারের সদস্যদেরজানান। প্রধানমন্ত্রীতাঁদের বলেন, ‘আমাকেওআপনাদের পরিবারের একজন বলেইধরে নিন’। দুইকেন্দ্রীয় মন্ত্রী শ্রী রাজনাথসিং ও শ্রীমতী সুষমা স্বরাজএবং কেন্দ্রীয় প্রতিমন্ত্রীশ্রী বাবুল সুপ্রিয়ও এইসাক্ষাৎকালে উপস্থিত ছিলেন।
উৎকল দিবসে ওড়িশাবাসীকে শুভেচ্ছা ও অভিনন্দনপ্রধানমন্ত্রীর

উৎকল দিবসে ওড়িশাবাসীকে শুভেচ্ছা ও অভিনন্দন জানিয়েছেন প্রধানমন্ত্রী শ্রীনরেন্দ্র মোদী। এক বার্তায় তিনি বলেছেন : “ওড়িশার মহান ঐতিহ্য ও সংস্কৃতির জন্য দেশ গর্বিত। বিভিন্ন ক্ষেত্রে স্বাতন্ত্র্যও স্বকীয়তার মাধ্যমে জাতির অগ্রগতির পথে এই রাজ্যের অধিবাসীরা এক অবিস্মরণীয় অবদানরেখেছেন। জগন্নাথদেবের আশীর্বাদ সর্বদাই আমাদের ওপর বর্ষিত হোক এই প্রার্থনা জানাই।ভবিষ্যতের দিনগুলিতে ওড়িশাবাসীরা উন্নয়নের এক বিশেষ শীর্ষে আরোহণ করুন – এই শুভেচ্ছারইল”।
ব্রাজিলের রাষ্ট্রপতির সঙ্গে প্রধানমন্ত্রীর টেলিফোনে কথা

প্রধানমন্ত্রী শ্রী নরেন্দ্র মোদী আজ ব্রাজিলের রাষ্ট্রপতি মিঃ জায়ের মেসিয়াস বোলসোনারোর সঙ্গে টেলিফোনে কথা বলেন। বিশ্বজুড়ে কোভিড-১৯ মহামারীর বিষয়ে তাঁরা আলোচনা করেন। কোভিড-১৯ এর জন্য ব্রাজিলে জীবনহানির ঘটনায় প্রধানমন্ত্রী শোকজ্ঞাপন করেন। তিনি বলেন, এই সময়ে প্রতিটি ভারতবাসী ব্রাজিলের বন্ধুদের জন্য প্রার্থনা করছেন। কোভিড-১৯ এ উদ্ভূত পরিস্থিতির মোকাবিলায় দ্বিপাক্ষিক ও বহুস্তরীয় প্রাতিষ্ঠানিক কাঠামোয় ভারত ও ব্রাজিলের মধ্যে নিবিড় সহযোগিতার ওপর উভয় নেতাই জোর দেন।কোভিড পরবর্তী বিশ্বে নতুন একটি মানবকেন্দ্রিক বিশ্বায়নের ধারণা গড়ে তোলার উপর তাঁরা সহমত পোষণ করেন। সংকটের এই মুহূর্তে প্রধানমন্ত্রী ব্রাজিলের রাষ্ট্রপতিকে সবরকম সাহায্যের আশ্বাস দেন। কোভিড-১৯ এর সংকটের ফলে সৃষ্ট সমস্যার মোকাবিলায় সংশ্লিষ্ট দেশের আধিকারিকরা যোগাযোগ রেখে বলবেন বলে উভয় নেতাই মত প্রকাশ করেন। এই বছর ভারতের ৭০তম সাধারণতন্ত্র দিবসের অনুষ্ঠানে প্রধান অতিথি হিসেবে ব্রাজিলের রাষ্ট্রপতি যোগ দেওয়ায় প্রধানমন্ত্রী কৃতজ্ঞতা প্রকাশ করেন। ভারত-ব্রাজিলের সৌহার্দ্যপূর্ণ সম্পর্ক আরো প্রাণবন্ত হয়ে ওঠায় শ্রী মোদী সন্তোষ প্রকাশ করেন। গতবছর ব্রিকস গোষ্ঠীর নেতৃত্ব দেওয়ার জন্য তিনি ব্রাজিলকে ধন্যবাদ জানান।
সিআরপিএফ-এর নব প্রতিষ্ঠা দিবসে প্রধানমন্ত্রীর অভিনন্দন

নয়াদিল্লি, ২৭ জুলাই, ২০২২ কেন্দ্রীয় সংরক্ষিত পুলিশ বাহিনী (সিআরপিএফ)-এর নব প্রতিষ্ঠা দিবস উপলক্ষে বাহিনীর সকল সদস্য এবং তাঁদের পরিবার-পরিজনদের আন্তরিক অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক ট্যুইট বার্তায় তিনি বলেছেন, অনবদমিত সাহসিকতা এবং বিশিষ্ট সেবার জন্য এই বাহিনী এক বিশেষ স্বাতন্ত্র্য লাভ করেছে। সুরক্ষা ও নিরাপত্তার চ্যালেঞ্জ মোকাবিলায় এবং মানবিক কাজকর্মের জন্য কেন্দ্রীয় সংরক্ষিত পুলিশ বাহিনীর ভূমিকা সপ্রশংস উল্লেখের দাবি রাখে।
‘টাইম্‌স নাও’ অ্যামেজিং ইন্ডিয়ান অ্যাওয়ার্ড্‌স, ২০১৬ পুরস্কার বিজয়ীদের হাতে তুলে দিলেন প্রধানমন্ত্রী

শাসক শ্রেণীর ক্ষমতাসীন মানুষদের সম্পর্কেই ভারতে প্রচুর লেখালেখি হয়। কিন্তু যাঁরা নানা বাধা-বিপত্তি এবং প্রতিকূলতার মধ্যেও সংগ্রাম করে জীবনের মহান লক্ষ্য পূরণে সফল হয়েছেন, কিংবা সমাজের সেবা করে গেছেন তাঁদের সেরকমভাবে স্বীকৃতি দেওয়া হয় না। বর্তমান যুগে আমাদের দেশে যে শিক্ষক সমাজের দায়িত্বশীল সদস্য হিসেবে হাজার হাজার তরুণ ছেলেমেয়েকে গড়ে তুলেছেন, তাঁদের কথা সেভাবে বলা হয় না বা আমাদের নজরে আসে না। অন্যদিকে, বয়স ও অভিজ্ঞতায় অনেক দিক দিয়েই নবীন কোন রাজনৈতিক ব্যক্তিত্বকে নিয়ে অনেক সময়েই নানাভাবে মাতামাতি করা হয়। এ সমস্ত ঘটনা নিঃসন্দেহে দুঃখজনক। ‘টাইম্‌স নাও’ অ্যামেজিং ইন্ডিয়ান অ্যাওয়ার্ড্‌স, ২০১৬ প্রদানকালে এক অনুষ্ঠানে একথা বলেন প্রধানমন্ত্রী শ্রী নরেন্দ্র মোদী। হাজার প্রতিকূলতার মধ্যেও যাঁরা সংগ্রামের মধ্য দিয়ে সাফল্যের নিদর্শন রেখেছেন, তাঁদের সম্মান জানানো হয় এই পুরস্কারের মাধ্যমে। প্রধানমন্ত্রী বলেন, পুরস্কার বিজয়ীদের জীবনের চলার পথ ছিল উজ্জ্বল হীরকখণ্ডের মতো। তাঁদের জীবনে স্বীকৃতি ও প্রশংসা এসেছে অনেক অনেক পরে। সারা পৃথিবীতেই কৃতি ব্যক্তিদের জীবনে সাফল্য এসেছে ব্যক্তিগত ঘাত-প্রতিঘাত ও দুঃখ-কষ্টের মধ্য দিয়ে। কিন্তু তাঁরা অবদানের স্বাক্ষর রেখে গেছেন মানবসমাজে। প্রসঙ্গত, ভারতীয় ইতিহাস ও পুরাণের কথা উল্লেখ করে নানা দৃষ্টান্তও তুলে ধরেন প্রধানমন্ত্রী। পরিশেষে, এই পুরস্কারের মাধ্যমে সফল ও কৃতি মানুষদের সম্মানিত করার জন্য ‘টাইম্‌স নাও’কে ধন্যবাদ জানান প্রধানমন্ত্রী। শুভেচ্ছা জানান পুরস্কার বিজয়ীদের জীবনে তাঁদের সাফল্যের জন্য। anuary, 2016
ভারত ও স্পেনের মধ্যে অসামরিক বিমান পরিবহণ ক্ষেত্রে সহযোগিতার বিষয়ে সমঝোতাপত্র স্বাক্ষরের বিষয়টিকেন্দ্রীয় মন্ত্রিসভায় অনুমোদিত

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকেবুধবার অসামরিক বিমান পরিবহণ ক্ষেত্রে সহযোগিতার জন্য ভারত ও স্পেনের মধ্যে সমঝোতাপত্রস্বাক্ষরের বিষয়টি অনুমোদিত হয়েছে। এই সমঝোতাপত্রটি দু’দেশের মধ্যে অসামরিক বিমান পরিবহণ সংক্রান্ত সম্পর্কেরক্ষেত্রে এক গুরুত্বপূর্ণ মাইলফলক রূপে চিহ্নিত হবে এবং ব্যবসা, বিনিয়োগ, পর্যটনএবং সাংস্কৃতিক বিনিময় এর ফলে ব্যাপকভাবে বৃদ্ধি পাবে বলে আশা করা হচ্ছে।
আঞ্চলিক জৈব প্রযুক্তি গড়ে তোলার বিলে সম্মতি কেন্দ্রীয় মন্ত্রিসভার

ফরিদাবাদে একটি আঞ্চলিক জৈব প্রযুক্তি কেন্দ্র স্থাপনের লক্ষ্যে সংসদে বিল পেশের বিষয়টিকে ছাড়পত্র দিয়েছে কেন্দ্রীয় মন্ত্রিসভা। মন্ত্রিসভার বৈঠকে নেতৃত্ব দেন প্রধানমন্ত্রী শ্রী নরেন্দ্র মোদী। এই বিল পেশের উদ্দেশ্য হল – প্রস্তাবিত আঞ্চলিক কেন্দ্রটিকে আইনি মর্যাদা দান; সেইসঙ্গে জৈব প্রযুক্তি ক্ষেত্রে শিক্ষা, প্রশিক্ষণ ও গবেষণার একটি জাতীয় গুরুত্বপূর্ণ প্রতিষ্ঠান হিসেবে এর স্বশাসিত পরিচালন। উল্লেখ্য, কেন্দ্রীয় মন্ত্রিসভার সম্মতিক্রমে ২০০৮-এর নভেম্বর মাসে কেন্দ্রীয় সরকারের এক প্রশাসনিক নির্দেশে এই প্রতিষ্ঠানটি ইতিমধ্যেই স্থাপন করা হয়েছে। ফরিদাবাদে জৈব প্রযুক্তি সংক্রান্ত পঠন-পাঠন ও গবেষণার কাজ ইতিমধ্যেই শুরু হয়েছে এই প্রতিষ্ঠানটিতে।
মন কি বাত ২.০র দশম পর্বে প্রধানমন্ত্রীর ভাষণ

প্রধানমন্ত্রী শ্রী নরেন্দ্র মোদী তাঁর ‘মন কি বাত ২.০’এর দশম পর্বে কঠোর সিদ্ধান্ত গ্রহণের জন্য সমস্ত দেশবাসীর কাছে মাপ চেয়ে নেন এবং জানান, কোভিড-১৯ এর মোকাবিলায় কিছু কঠিন সিদ্ধান্ত নিতেই হয়েছে। তিনি বলেন, ভারতের জনসাধারণকে সুরক্ষিত রাখার জন্য এটা খুব জরুরী ছিল এবং কোভিড-১৯ এর লড়াই-এর বিরুদ্ধে ভারত জয়লাভ করবে বলে তিনি প্রত্যয় ব্যক্ত করেন। তিনি সতর্ক করে দিয়ে বলেন, “এই লকডাউন আপনাদের নিজেদের বাঁচার জন্যে। আপনাদের নিজেকে বাঁচতে হবে, নিজের পরিবারকে বাঁচাতে হবে। এখন আগামী বেশ কিছু দিন পর্যন্ত আপনাদের এই ধৈর্য দেখাতে হবে, লক্ষণরেখাটি মেনে চলতে হবে। সাথীরা, আমি জানি, আইন কেউ ভাঙতে চান না, নিয়মকেও ভাঙতে চান না, তবু কিছু লোক যে তা করছেন তার কারণ হল, তাঁরা পরিস্থিতির গুরুত্বটাই এখনও বুঝতে পারছেন না। এঁদের একথাই বলব যে, লকডাউনের নিয়ম যদি ভাঙেন তাহলে করোনা ভাইরাসের হাত থেকে বাঁচা মুশকিল হয়ে যাবে”। মন কি বাত অনুষ্ঠানে তাঁর চিন্তাভাবনা সকলের সঙ্গে ভাগ করে নেবার সময় তিনি বলেন, যে কষ্ট সকলকে, বিশেষ করে গরীবদের ভোগ করতে হচ্ছে, তাঁর জন্য তাঁর খারাপই লাগছে। তিনি জোর দিয়ে বলেন, ভারতের মত ১৩০ কোটি জনসংখ্যার একটি দেশে করোনার বিরুদ্ধে লড়াইয়ের অন্য আর কোনো রাস্তা ছিল না। করোনার সঙ্গে যুদ্ধ হল জীবন আর মৃত্যুর যুদ্ধ, আর এই যুদ্ধ আমাদের জিততেই হবে। শ্রী মোদী ‘এবংএবংবিকারঃ, অপিতরুনহাসাধ্যতেসুখং’ এই শ্লোকের উদ্ধৃতি দেন, যার অর্থ রোগ এবং তার প্রকোপের ব্যাপারে শুরুতেই ব্যবস্থা নিতে হয়, কারণ পরে যখন তা আয়ত্বের বাইরে চলে যায় তখন প্রতিকার করাই মুশকিল হয়ে যায়। আজ গোটা ভারত, প্রত্যেক ভারতবাসী তা-ই করছেন। তিনি আরো বলেন, “ করোনা ভাইরাস সারা দুনিয়াকে বন্দি করে দিয়েছে। সে জ্ঞান, বিজ্ঞান, ধনী, দরিদ্র, দুর্বল, শক্তিমান — সকলকে চ্যালেঞ্জ জানাচ্ছে। একে কোনো রাষ্ট্রসীমায় বাঁধা যায় না, কোনো এলাকা বা আবহাওয়ারও এ তোয়াক্কা করে না।“ শ্রী মোদী বলেন, এই ভাইরাস মানুষকে শুধু মারা নয়, একেবারে শেষ করে দেবার জেদ ধরে বসে আছে, আর সেই জন্যেই সবাইকে, পুরো মানবজাতিকে একজোট হয়ে এই ভাইরাসকে খতম করার সংকল্প নিতে হবে। তিনি বলেন, কিছু মানুষের মনে হচ্ছে, ‘লকডাউন’ পালন করে তাঁরা অন্যের উপকার করছেন। এরকম ভ্রান্ত ধারণা পোষণ করা ঠিক নয়। এই লকডাউন নিজেদের বাঁচার জন্যে। নিজেকে বাঁচতে হবে, নিজের পরিবারকে বাঁচাতে হবে। এখন আগামী বেশ কিছু দিন পর্যন্ত সকলকে এই ধৈর্য দেখাতে হবে, লক্ষণরেখা মেনে চলতে হবে। প্রধানমন্ত্রী আরো বলেন, কিছু মানুষ পরিস্থিতির গুরুত্বটাই এখনও বুঝতে পারছেন না। এঁদের ধারনা নেই যে, লকডাউনের নিয়ম যদি তাঁরা ভাঙেন তাহলে করোনা ভাইরাসের হাত থেকে বাঁচা মুশকিল হয়ে যাবে। সারা পৃথিবীতে কিছু লোক, যাঁরা এই রকম ভুল করেছিলেন, তাঁরা আজ পস্তাচ্ছেন। এই প্রসঙ্গে তিনি আরেকটি শ্লোক উল্লেখ করেন- ‘আরোগ্যমপরমভাগ্যম / স্বাস্থ্যংসর্বার্থসাধনম’ অর্থাৎ আরোগ্যই সবচেয়ে বড় সৌভাগ্য, এবং স্বাস্থ্যই দুনিয়ার সমস্ত সুখের সাধন।
এনটিসি-র ১২ একর জমি মহারাষ্ট্র সরকারকে হস্তান্তরের শর্তে অনুমোদন কেন্দ্রীয় মন্ত্রিসভার

ন্যাশনাল টেক্সটাইল কর্পোরেশন লিমিটেডের (এনটিসিএল) ‘ ইন্দু-৬ ’ মিলের ১২ একর জমিমহারাষ্ট্র সরকারকে হস্তান্তরের শর্ত সংক্রান্ত একটি প্রস্তাব বুধবার অনুমোদিত হলকেন্দ্রীয় মন্ত্রিসভার বৈঠকে। প্রধানমন্ত্রী শ্রী নরেন্দ্র মোদী নেতৃত্ব দেনএদিনের বৈঠকে। জমি হস্তান্তরের পর মহারাষ্ট্র সরকার সেখানে ডঃ বি আর আম্বেদকরের একটি স্মৃতিসৌধ গড়ে তুলবে। প্রসঙ্গত উল্লেখ্য, ভারতরত্ন ডঃ বাবাসাহেব আম্বেদকরের চৈত্যভূমিমুম্বাইয়ে এনটিসিএল-এর ‘ ইন্দু-৬ ’ মিলের জমির কাছাকাছি অবস্থিত।
ছত্রপতি শিবাজী মহারাজ জয়ন্তীতে শ্রদ্ধা নিবেদন প্রধানমন্ত্রীর

ছত্রপতি শিবাজীমহারাজ জয়ন্তীতে শ্রদ্ধা নিবেদন করেছেন প্রধানমন্ত্রী শ্রী নরেন্দ্র মোদী। একবার্তায় তিনি বলেছেন : “ছত্রপতিশিবাজী মহারাজ জয়ন্তীতে প্রণাম জানাই। তাঁর মতো একজন বীর ও মহানুভব ব্যক্তি এদেশেজন্মগ্রহণ করায় ভারত গর্বিত। শিবাজী মহারাজসাধারণ মানুষের কল্যাণকে সমস্ত কিছুর ঊর্ধ্বে রাখতেন। তিনি ছিলেন ব্যতিক্রমীপ্রশাসনিক দক্ষতাসম্পন্ন এক আদর্শ শাসক। শিবাজীমহারাজের আদর্শের রূপায়ণে আমরা নিরলসভাবে কাজ করে চলেছি। আমাদের লক্ষ্য হ’ল – এমনএক ভারত গড়ে তোলা, যা তাঁর জন্য সর্বদাই গর্ব অনুভব করবে। সম্প্রতি আরবসাগরের কূলে শিবাজী মহারাজের মূর্তি প্রতিষ্ঠার এক কর্মসূচিতে যোগ দেওয়ার সৌভাগ্যআমার হয়েছিল। সেই দিনটির কথা আমি সর্বদাই স্মরণ করব”।
অতিরিক্ত সচিব এবং যুগ্মসচিবদের সঙ্গে প্রধানমন্ত্রীর আলাপ-আলোচনা

প্রধানমন্ত্রী শ্রী নরেন্দ্র মোদী বুধবার ভারত সরকারের বিভিন্ন মন্ত্রক ওদপ্তরে কর্মরত ৭০ জন অতিরিক্ত সচিব এবং যুগ্ম সচিবদের সঙ্গে এক বৈঠকে মিলিত হয়েবিভিন্ন বিষয়ে আলাপ-আলোচনা করেছেন। এই বৈঠকটি ছিল এই ধরনের প্রস্তাবিত পাঁচটিবৈঠকের মধ্যে প্রথম। এই আলোচনার সময় ডিজিটাল এবং স্মার্ট প্রশাসন, প্রশাসনিক কর্মপদ্ধতি ওউত্তরদায়িতা, স্বচ্ছতা, কৃষকদের আয় দ্বিগুণ করা, দক্ষতা উন্নয়ন, স্বচ্ছ ভারত,গ্রাহকদের অধিকার, পরিবেশ সুরক্ষা এবং ২০২২ সালের মধ্যে নতুন ভারত গড়ে তোলারলক্ষ্য বিষয়ে তাঁদের কাজের অভিজ্ঞতা ভাগ করে নেন। প্রধানমন্ত্রী বলেন, দেশের নাগরিকদের কল্যাণ ও সন্তুষ্টির জন্য উন্নয়ন ওসুপ্রশাসনের সংযুক্ত উদ্যোগ প্রয়োজন। তিনি বলেন, আধিকারিকদের জন্য সুপ্রশাসনকেঅগ্রাধিকার দেওয়া উচিৎ। সরকারের সবকটি শাখায় সবচেয়ে ভালো কাজের জন্য একযোগে এবংসমন্বয়ের মাধ্যমে কাজ করার ওপর তিনি জোর দেন। প্রধানমন্ত্রী বলেন, সিদ্ধান্তনেওয়ার সময় আধিকারিকদের দরিদ্র ও সাধারণ নাগরিকদের কথা মাথায় রাখাতে হবে। প্রধানমন্ত্রী বলেন, সদর্থক প্রত্যাশা নিয়ে বিশ্ব ভারতের দিকে তাকিয়ে আছে।বিশ্বের ভারসাম্য বজায় রাখার জন্য ভারতের সাফল্য অত্যন্ত গুরুত্বপূর্ণ বলে সমগ্রবিশ্ব মনে করে বলে তিনি উল্লেখ করেন। প্রধানমন্ত্রী আরও বলেন, ভারতের সাধারণনাগরিকদের মাধ্যে কর্মদক্ষতার এক শক্তিশালী স্রোত রয়েছে। অত্যন্ত দরিদ্র পরিবারথেকে উঠে আসা যুবকেরা সীমিত আর্থিক সামর্থ্যকে কাজে লাগিয়ে প্রতিযোগিতামূলকপরীক্ষা এবং খেলাধূলার ক্ষেত্রে দুর্দান্ত ভালো ফল করছে। প্রতিভার এই তাৎক্ষণিকস্ফুরণকে উৎসাহিত করতে কাজ করার জন্য তিনি আধিকারিকদের নির্দেশ দেন। তিনি এইপ্রসঙ্গে পরিষেবার প্রথম তিনটি বছরে যে মানসিকতা ও শক্তি নিয়ে তাঁরা কাজ করেছেন,তার উল্লেখ করেন। জাতির উন্নতির জন্য আধিকারিকদের কাছে তাঁদের সর্বশক্তি নিয়োগ করে ভালো কাজকরার সুযোগ এসেছে বলে প্রধানমন্ত্রী বলেন। তিনি গয়ংগচ্ছ ভাব দূর করে সরকারেরবিভিন্ন দপ্তরের মধ্যে সুদক্ষ অভ্যন্তরীণ যোগাযোগের ওপর জোর দেন। সিদ্ধান্তগ্রহণের ক্ষেত্রে দ্রুততা এবং দক্ষতার কথাও তিনি বলেন। তিনি বলেন, কেন্দ্রীয় সরকারসদ্বিচ্ছার সঙ্গে গৃহীত সিদ্ধান্তকে সর্বদাই উৎসাহিত করবে। তিনি ভারতের ১০০টিসবচেয়ে পিছিয়ে পড়া জেলার ওপর দৃষ্টি নিবদ্ধ করার জন্য আধিকারিকদের নির্দেশ দেন।বিভিন্ন ধরনের উন্নয়নমূলক কাজের নিরিখে যাতে এই জেলাগুলি জাতীয় গড়ের পর্যায়ে উঠেআসতে পারে, সেই লক্ষ্যে কাজ করতে হবে বলে তিনি আধিকারিকদের প্রতি আহ্বান জানান।
জুলাই-এ ইউপিআই লেনদেন ৬ বিলিয়ন হওয়ায় প্রধানমন্ত্রীর সাধুবাদ

নয়াদিল্লি, ২ আগস্ট, ২০২২ জুলাই মাসে ইউপিআই লেনদেন ৬ বিলিয়ন অর্থাৎ ৬০০ কোটি টাকায় পৌঁছনোর অসাধারণ সাফল্য অর্জন করায় প্রধানমন্ত্রী শ্রী নরেন্দ্র মোদী সাধুবাদ জানিয়েছেন। ২০১৬ থেকে এই অঙ্ক সর্বাধিক। কেন্দ্রীয় অর্থমন্ত্রী নির্মলা সীতারমনের এক ট্যুইটের উত্তরে প্রধানমন্ত্রী বলেছেন, “এ এক অসাধারণ সাফল্য। অর্থনীতিকে কলুষমুক্ত করতে নতুন প্রযুক্তি গ্রহণে ভারতের জনগণের যৌথ সংকল্পকেই এটি সূচিত করে। কোভিড-১৯ মহামারীতে ডিজিটাল লেনদেন বিশেষ সহায়ক হয়েছিল।”
কৃষি ও সংশ্লিষ্ট অন্যান্য ক্ষেত্রেভারত-কেনিয়া সহযোগিতা চুক্তির প্রস্তাবে অনুমোদন কেন্দ্রীয় মন্ত্রিসভার

কৃষি ও সংশ্লিষ্ট অন্যান্য ক্ষেত্রে এক সহযোগিতা চুক্তিতে আবদ্ধ হবে ভারতও কেনিয়া। এই মর্মে একটি প্রস্তাব আজ অনুমোদিত হল প্রধানমন্ত্রী শ্রী নরেন্দ্রমোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। কৃষি গবেষণা, পশুপালন ও দুগ্ধ উৎপাদন, মৎস্যচাষ, বাগিচা পালন, প্রাকৃতিকসম্পদের ব্যবস্থাপনা, ফসল তোলার পরবর্তী পর্যায়ে বিপণন সহ বাণিজ্যিক উদ্যোগ, মাটিসংরক্ষণ, জলের যোগানের বিষয়টি দেখভাল করা, সেচ ও কৃষি ব্যবস্থার প্রসার, জলবিভাজিকাউন্নয়ন, কৃষি কাজে কীটনাশকের ব্যবহার ও তা নিয়ন্ত্রণ, কৃষির উপযোগী বীজ ও চারারব্যবস্থাপনা এবং কৃষি উপকরণ ও সাজসরঞ্জাম সহ বিভিন্ন ক্ষেত্রে ভারত ও কেনিয়াপরস্পরের মধ্যে সহযোগিতা করবে প্রস্তাবিত চুক্তির আওতায়। চুক্তি রূপায়ণের জন্য দু’দেশের প্রতিনিধিদের নিয়ে একটি যৌথ কর্মীগোষ্ঠীগড়ে তোলার কথাও বলা হয়েছে মন্ত্রিসভার কাছে পেশ করা প্রস্তাবটিতে। যেদিন থেকে এই চুক্তিটি স্বাক্ষরিত হবে, সেদিন থেকেই পরবর্তী পাঁচ বছরেরজন্য তা বলবৎ থাকবে। প্রতি পাঁচ বছর অন্তর স্বয়ংক্রিয় ব্যবস্থায় তার পুনর্নবীকরণকরা হবে পরবর্তী আরও পাঁচ বছরের জন্য। তবে, কোন পক্ষ যদি কূটনৈতিকভাবে এই চুক্তিথেকে সরে আসতে চান, তাহলে পুনর্নবীকরণের উদ্যোগ নেওয়া হবে না।
বিজ্ঞান, প্রযুক্তি ও উদ্ভাবন ক্ষেত্রে ব্রিক্‌স রাষ্ট্রগুলির মধ্যে মউ স্বাক্ষর

আজ কেন্দ্রীয় মন্ত্রিসভার বৈঠকে বিজ্ঞান, প্রযুক্তি এবং উদ্ভাবন ক্ষেত্রে ব্রিক্‌স রাষ্ট্রগুলির সঙ্গে মউ স্বাক্ষরের বিষয়টি সম্পর্কে অবহিত করা হয় প্রধানমন্ত্রী শ্রী নরেন্দ্র মোদীকে। বৈঠকে নেতৃত্ব দেন শ্রী মোদী স্বয়ং। বিজ্ঞান, প্রযুক্তি ও উদ্ভাবন ক্ষেত্রে এ সম্পর্কিত একটি মউ স্বাক্ষরিত হয় ব্রাজিলের ব্রাসিলিয়ায় গত বছর মার্চ মাসে। ব্রিক্‌স-এর তৃতীয় আন্তঃমন্ত্রণালয় পর্যায়ের বৈঠক চলাকালীন এই মউটি স্বাক্ষরিত হয়। ব্রিক্‌স রাষ্ট্রগুলির মধ্যে বিজ্ঞান, প্রযুক্তি ও উদ্ভাবন সংক্রান্ত সহযোগিতা প্রসারের উল্লেখ রয়েছে সম্পাদিত মউটিতে। মউ স্বাক্ষরের মূল লক্ষ্য হল ব্রিক্‌স রাষ্ট্রগুলির বিজ্ঞান, প্রযুক্তি ও উদ্ভাবন ক্ষেত্রে পারস্পরিক অভিজ্ঞতা বিনিময়ের মাধ্যমে আঞ্চলিক তথা আন্তর্জাতিক ক্ষেত্রে আর্থ-সামাজিক সাধারণ চ্যালেঞ্জগুলির কার্যকর মোকাবিলা করা। এই সহযোগিতা প্রসারের মাধ্যমে একদিকে যেমন নতুন নতুন জ্ঞান ও অভিজ্ঞতা আহরণ করা যাবে, অন্যদিকে তেমনই উদ্ভাবন, পরিষেবা ও পন্থা-পদ্ধতি স্থির করার বিষয়টিও নানাভাবে উৎসাহিত হবে। উল্লেখ্য, বিজ্ঞান, প্রযুক্তি ও উদ্ভাবন ক্ষেত্রে মউ স্বাক্ষরের মূল লক্ষ্য ও উদ্দেশ্য পূরণের দায়িত্ব হল ভারতের বিজ্ঞান ও প্রযুক্তি মন্ত্রক সহ বিভিন্ন সদস্য রাষ্ট্রের সংশ্লিষ্ট মন্ত্রক ও দপ্তরের।
প্রধানমন্ত্রী ‘তামিল থাথা’ ইউ ভে স্বামীনাথা আইয়ারের জন্মদিনে  তাঁকে স্মরণ করেছেন

নতুনদিল্লি, ১৯শে ফেব্রুয়ারি, ২০২২ প্রধানমন্ত্রী শ্রী নরেন্দ্র মোদী ‘তামিল থাথা’ ইউ ভে স্বামীনাথা আইয়ারের জন্মদিনে তাঁকে স্মরণ করেছেন। এক ট্যুইট বার্তায় প্রধানমন্ত্রী বলেছেন, “‘তামিল থাথা’ ইউ ভে স্বামীনাথা আইয়ারের জন্মদিনে তাঁকে স্মরণ করি। তামিল সংস্কৃতি ও ভাষার জন্য তাঁর অবদান অনস্বীকার্য। তিনি সংগ্রাম যুগের কাজগুলিকে জনপ্রিয় করে ছিলেন এবং মূল্যবান ঐতিহ্যগুলিকে সংরক্ষণে সাহায্য করেছেন। তাঁর সমৃদ্ধ রচনাগুলি আরো বেশী করে পড়ার জন্য যুবসম্প্রদায়ের উদ্দেশে আহ্বান জানাই” । /
ভারত ও ব্রাজিলের মধ্যে জৈব প্রযুক্তি বিষয়ক সমঝোতাপত্রের বিষয়ে কেন্দ্রীয় মন্ত্রিসভাকে অবগত করা হয়েছে

প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভার বৈঠকে ভারত ও ব্রাজিলের মধ্যে হওয়া একটি সমঝোতাপত্রের বিষয়ে অবগত করা হয়। গত মে মাসে দু’দেশের মধ্যে জৈব প্রযুক্তি বিষয়ক এই সমঝোতাপত্রটি স্বাক্ষরিত হয়। জৈব প্রযুক্তি ক্ষেত্রে প্রশিক্ষণ এবং গবেষণায় একটি কৌশলগত পরিকল্পনা তৈরির উদ্দেশ্যে এই সমঝোতাপত্র ভারত ও ব্রাজিলের মধ্যে সম্পর্ক দৃঢ় করতে সাহায্য করবে। এই উদ্যোগের ফলে জৈব প্রযুক্তির মাধ্যমে উৎপাদিত দ্রব্য, কৃষি ক্ষেত্রে বীজ তৈরি, জৈব জ্বালানি, ন্যানো টেকনলজি, জীব বৈচিত্র্য এবং শ্রেণীবিন্যাস করা সম্ভব হবে।
প্রধানমন্ত্রীকে রাশিয়ার রাষ্ট্রপতি পুতিনের উপহার

রাশিয়ার রাষ্ট্রপতি শ্রী ভ্লাদিমির পুতিন বুধবার সন্ধ্যায় ক্রেমলিনে প্রধানমন্ত্রী শ্রী নরেন্দ্র মোদীর সঙ্গে এক আলাপচারিতায় অংশগ্রহণ করেন। রুশ রাষ্ট্রপতি পুতিন প্রধানমন্ত্রীকে মহাত্মা গান্ধীর দিনলিপির একটি পাতা উপহার দেন। এই পাতাটিতে গান্ধীজীর নিজের হাতে লেখা নোট রয়েছে। রাষ্ট্রপতি পুতিন প্রধানমন্ত্রীকে অষ্টাদশ শতাব্দীর শেষ পর্যায়ে বাংলা প্রদেশে প্রস্তুত, একটি ভারতীয় তরবারি উপহার দেন। এই তরবারি’তে রৌপ্য নির্মিত সূক্ষ্ণ কারুকার্য রয়েছে।
দারিদ্র্ ও ক্ষুধা দূরীকরণে ভারত, ব্রাজিল ও দক্ষিণ আফ্রিকার মধ্যে ত্রিপাক্ষিক চুক্তি সাক্ষরে কেন্দ্রীয় মন্ত্রিসভার অনুমোদন

বুধবার প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ভারত, ব্রাজিল এবং দক্ষিণ আফ্রিকা (আইবিএসএ)-র মধ্যে দারিদ্রও ক্ষুধা দূরীকরণের জন্য আইবিএসএ তহবিল গঠনে ত্রিপাক্ষিক চুক্তি সম্পাদনের ব্যাপারে অনুমোদন দেওয়া হয়| এই সিদ্ধান্ত আইবিএসএ-র তহবিলকে শক্তিশালী করতে সহায়তা করবে। আইবিএসএ দক্ষিণ-দক্ষিণ- সহযোগিতার প্রেক্ষাপটে একটি অভিনব ব্যবস্থা। আইবিএসএ-র সদস্য দেশগুলির মধ্যে প্রত্যেকেই বছরে ১ মিলিয়ন মার্কিন ডলার করে তহবিলে জমা দেয় যায় মোট পরিমান ২০১৫-র জানুয়ারি পর্যন্ত ২৮.২ মিলিয়ন মার্কিন ডলারে পৌঁছেছে। এর মধ্যে ২৬.২ মিলিয়ন মার্কিন ডলার প্রতিশ্রুতিবদ্ধ প্রকল্প সমূহের রূপায়ণ অথবা অনুমোদনের জন্য বরাদ্দ করা হয়েছে এবং বাদবাকি ২.০৯ মিলিন মার্কিন ডলার কর্মসূচি রূপায়নের জন্য পাওয়া যাবে। এই তহবিলে ভারতের তরফে এ পর্যন্ত ৯.১ মিলিয়ন মার্কিন ডলার জমা দেওয়া হয়েছে। আইবিএসএ তহবিলের মাধ্যমে তৃতীয় পক্ষের দেশগুলিতে উন্নয়নের কাজ হাতে নেওয়া হয়েছে। এই তহবিলের মাধ্যমে প্রথম প্রকল্পটির আওতায় কৃষি ও প্রাণীপালনের জন্য আর্থিক সহায়তা দেওয়া হবে। আইবিএসএ তহবিল ২০০৬-এর ডিসেম্বরে নিউইয়ের্কে অনুষ্ঠিত রাষ্ট্রসংঘ দিবসে ‘দক্ষিণ-দক্ষিণ অংশীদারিত্ব পুরস্কার ২০০৬’ লাভ করে, যা দক্ষিণ-দক্ষিণ- সহযোগিতা ক্ষেত্রে এর গুরুত্ব ও স্বীকৃতিকে স্পষ্ট করে|
প্রধানমন্ত্রী তাঁর ট্যুইটার হ্যান্ডেল সফল মহিলাদের হস্তান্তর করলেন

প্রধানমন্ত্রী শ্রী নরেন্দ্র মোদী বলেন, আন্তর্জাতিক নারী দিবস উপলক্ষ্যে তাঁর স্যোশাল মিডিয়া অ্যাকাউণ্টগুলির মাধ্যমে সফল মহিলারা তাঁদের জীবনের নানা কথা ভাগ করে নেবেন। প্রধানমন্ত্রীর ট্যুইটার হ্যন্ডেলে দেশের নানা প্রান্তের মহিলারা তাঁদের জীবনের ঘটনা জানাবেন। সমাজের সর্বস্তরের মহিলারা তাঁদের জীবনে যে সব অভিজ্ঞতার সম্মুখীন হয়েছেন, সেগুলি অনুকরণীয় এবং অনুপ্রেরণার উৎস।
ভারতেরপ্রধানমন্ত্রী সকাশে চীনের কমিউনিস্ট পাটির কেন্দ্রীয় রাজনৈতিক ও আইন বিষয়ক আয়োগেরসচিব

চীনের কমিউনিস্ট পার্টির কেন্দ্রীয়রাজনৈতিক ও আইন বিষয়ক আয়োগের মহামান্য সচিব মি. মেঙ্গ জিয়ানঝু গতকাল প্রধানমন্ত্রীশ্রী নরেন্দ্র মোদির সঙ্গে দেখা করেন। প্রধানমন্ত্রী গত দু’বছর যাবৎ ভারত ওচীনের মধ্যে উচ্চ পর্যায়ের নিবিড় সফর বিনিময়ের প্রক্রিয়াকে স্বাগত জানান এবং তিনিবলেন এর মাধ্যমে উভয় দেশের মধ্যে পারস্পরিক কৌশলগত বোঝাপড়া গড়ে উঠতে সহায়ক হবে। এইউপলক্ষে প্রধানমন্ত্রী গত বছর মে মাসে তাঁর সফল চীন সফরের প্রসঙ্গ অবতারণা করেন।সেই সঙ্গে চলতি বছরের সেপ্টেম্বর মাসে জি-২০ শীর্ষ সম্মেলনে যোগদানের জন্য তাঁরহাঙঝাও সফরের কথাও মনে করিয়েছেন। উভয় দেশের নেতৃত্বই পারস্পরিক স্বার্থসংশ্লিষ্টবিষয়, বিশেষ করে দ্বিপাক্ষিক সন্ত্রাস প্রতিরোধে সহযোগিতার বিষয়সমূহ নিয়ে আলোচনাকরেন। প্রধানমন্ত্রী বলেন, আন্তর্জাতিক শান্তি ও সুরক্ষার প্রশ্নে সন্ত্রাসবাদহচ্ছে সবচেয়ে বড় হুমকি। একইসঙ্গে তিনি সন্ত্রাসবাদ মোকাবিলা সংশ্লিষ্ট বিষয়েভারত-চীনের মধ্যে সহযোগিতা বৃদ্ধির প্রক্রিয়াকেও স্বাগত জানান।
প্রাক্তন সাংসদ তথা কেন্দ্রীয় মন্ত্রী শ্রী সানোয়ার লাল জাট-এর মৃত্যুতে শোক প্রকাশ প্রধানমন্ত্রীর

প্রাক্তন সাংসদ তথা কেন্দ্রীয় মন্ত্রী শ্রী সানোয়ার লাল জাট-এর মৃত্যুতেশোক প্রকাশ করেছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “ভূতপূর্ব কেন্দ্রীয় মন্ত্রী শ্রী সানোয়ার লাল জাট-এর মৃত্যুতে আমি বিচলিত।শুধুমাত্র বিজেপি নয়, সমগ্র জাতির পক্ষেও এ এক বিরাট ক্ষতি। তাঁর মৃত্যুতে আমিশোকাহত। শ্রী সানোয়ার লাল জাট গ্রাম ও কৃষিজীবী মানুষের কল্যাণে নিরলসভাবে কাজ করেগেছেন। এই শোকের মুহূর্তে তাঁর পরিবার-পরিজন এবং অনুগামীদের উদ্বেগ ও চিন্তাভাবনারশরিক আমি নিজেও”। …
শ্রীলঙ্কার রাষ্ট্রপতিকে ধন্যবাদ প্রধানমন্ত্রীর

প্রধানমন্ত্রী শ্রী নরেন্দ্র মোদী কোভিড-১৯ মোকাবিলায় আপৎকালীন অর্থ তহবিলে অর্থ দানের জন্য শ্রীলঙ্কার রাষ্ট্রপতি গোতাবয়ে রাজাপক্ষেকে ধন্যবাদ জানিয়েছেন। এক ট্যুইট বার্তায় প্রধানমন্ত্রী বলেছেন “সার্ক কোভিড-১৯ আপৎকালীন অর্থ তহবিলে ৫০ লক্ষ মার্কিন ডলার অর্থ দানের জন্য শ্রীলঙ্কার রাষ্ট্রপতি গোতাবয়ে রাজাপক্ষেকে আন্তরিক অভিনন্দন । আমাদের এই সহযোগিতা সংক্রমণের বিরুদ্ধে লড়াইএ দীর্ঘ পথ দেখাবে। “।
জি-৭ সম্মেলন চলাকালীন আর্জেন্টিনার রাষ্ট্রপতির সঙ্গে প্রধানমন্ত্রীর সাক্ষাৎ

নয়াদিল্লি, ২৬ জুন, ২০২২ প্রধানমন্ত্রী শ্রী নরেন্দ্র মোদী ২৬ জুন মিউনিখে জি-৭ শীর্ষ সম্মেলনের ফাঁকে আর্জেন্টিনার রাষ্ট্রপতি শ্রী আলবার্তো ফার্নান্ডেজের সঙ্গে বৈঠক করেছেন। দুই নেতার মধ্যে এটি প্রথম দ্বিপাক্ষিক বৈঠক। ২০১৯ সালে ভারত ও আর্জেন্টিনার মধ্যে যে দ্বিপাক্ষিক কৌশলগত অংশীদারিত্ব গড়ে তোলা হয়েছে, তাঁরা তা পর্যালোচনা করেন। আলোচনায় ব্যবসা-বাণিজ্য ও বিনিয়োগ, ওষুধ শিল্প সহ বিভিন্ন ক্ষেত্রে দক্ষিণ-দক্ষিণ সহযোগিতা, জলবায়ু পরিবর্তন প্রতিরোধে প্রয়োজনীয় ব্যবস্থা গ্রহণ, পুনর্নবীকরণযোগ্য শক্তি, পারমাণবিক ওষুধ, বৈদ্যুতিক পরিবহণ ব্যবস্থা, প্রতিরক্ষা ক্ষেত্রে সহযোগিতা, কৃষি ও খাদ্য নিরাপত্তা, পরম্পরাগত চিকিৎসা ব্যবস্থা, সাংস্কৃতিক ক্ষেত্রে সহযোগিতা সহ বিভিন্ন আন্তর্জাতিক সংস্থায় উভয় দেশের মধ্যে সহযোগিতার বিষয়টি স্থান পেয়েছে। সংশ্লিষ্ট ক্ষেত্রগুলিতে পারস্পরিক সহযোগিতা বৃদ্ধিতে উভয় নেতাই সহমত পোষণ করেছেন।